ПРИПРЕМА ЗА УГЛЕДНИ ЧАС

	Школа и место
	ОШ „Нада Матић“, Ужице

	Разред и одељење
	VI1

	Наставник
	Данијела Ђурић

	Датум државања
	22.5.2023.

	Наставна област
	Рационални бројеви

	Наставна јединица
	Примена пропорције – проценат

	Тип часа
	утврђивање

	Облици рада
	индивидуални, рад у групи, фронтални

	Наставне методе
	проблемска, дијалошка, текстуална, демонстративна

	Наставна средства
	наставни лист са задацима, уџбеник, збирка

	Циљ
	Утврђивање појма пропорције и примена пропорција у одређивању непознатог члана пропорције када су величине директно, односно обрнуто пропорционалне

	Исходи
	Ученик ће бити у стању да:
· одреди непознати члан пропорције;
· користи пропорције приликом решавања проблема из свакодневног живота

	Образовни стандарди
	MA.2.2.4;  MA.3.2.4.

	Активности наставника
	Наставник упознаје ученике са задацима формулисаним у облику проблема које ученици добијају у оквиру наставног листа, дели ученике у групе, поставља питања којима поспешује решавање задатака од стране ученика, труди се да мотивише ученике.

	Активности ученика
	Ученици учествују у раду, пажљиво читају и  решавају задатке, одговарају на постављена питања наставника, дискутују унутар групе, излажу решења задатака и дискутују са члановима других група.

	Међупредметне компетенције
	Ученик развија:
· компетенције за целоживотно учење;
· комуникацију;
· компетенције за решавање проблема;
· компетенције за рад са подацима и садржајима;
· сарадњу.

	Корелација
	Пропорција се наслања на размеру, коју су ученици усвојили у V разреду, као и на директну и обрнуту пропорционалност. Неопходна је за Талесову теорему и сличност троуглова. Има велику примену у хемији, а примена пропорција је неопходна и за финансијску писменост ученика.

	Кључни појмови
	Пропорција, примена пропорција



ТОК ЧАСА

Уводни део часа (5 минута)

Ученике делим у четири нехомогене групе. Потом свакој групи дајем папир са текстом и задацима чијим решавањем ученици утврђују пропорције. Обавештавам ученике да је подучавање, као и дискусија у групи дозвољена, али да атмосфера мора бити радна. Обавештавам их да ће на крају часа све групе представити своје резултате и да ће свака група за тачан одговор добити 1 поен. Након што је успостављена радна и такмичарска атмосфера, групе почињу са радом.

Главни део часа (30 минута)

Задаци за групни рад
Филип ради у продавници одеће и имао је веома напоран дан на послу. Приказан је део његових задужења.

1. Девојка која се спрема за матуру видела је да је цена хаљине 4200 динара и да је хаљина на акцији, односно за њу важи попуст од 15%. Ипак, поред те информације направљен је пропуст и не стоји нова цена, па је девојка питала Филипа колико кошта хаљина након снижења.
2. Истог дана Филип треба и да направи план за кројење нових хаљина. Жена која шије хаљине заврши посао за 12 дана ако ради 10 сати дневно. Међутим, управо га је обавестила да због других, непланираних обавеза, може да ради само 8 сати дневно.
3. Радозналу муштерију интересује попуст. Занима је колико процената износи снижење, ако је цена џемпера снижена са 2400 динара на 1560 динара? 
4. Од 30 различитих хаљина, 80% их је снижено, а Филип мора да унесе у извештај колико хаљина је снижено.
5. Младожења би купио одело за свадбу, али хоће да плати износ од 22550 динара, тако да две рате буду у размери 5:6.
6. Цена мајице је повећана за 20%, а затим за још 8% од нове цене. Филип треба да израчуна цену мајице, а зна да је пре првог поскупљења била 750 динара.
7. Паковање чарапа кошта 520 динара и доноси зараду од 4%. Филип треба да израчуна колико би процената износила зарада ако би се паковање чарапа продавало по цени од 525 динара.
8. Муштерија се плаши да се столњак не скупи превише. Пошто на декларацији стоји да се при прању скупља 5% по дужини и 2% по ширини, интересује је за колико процената се смањује површина после прања.
9. Друге кројачке услуге за њихову радњу 16 радника може да уради за 20 дана. После 8 дана рада јављају му да су се 4 радника разболела.

Ставите се у Филипову позицију, па на основу датих података, одговорите на питања:
1. Колико кошта хаљина за матуру?
2. Колико дана ће жена шити хаљине? За колико дана ће пробити рок?
3. За који проценат је снижена цена џемпера?
4. За који број хаљина је цена снижена?
5. Колико износи прва рата за одело, а колико друга?
6. Колика је нова (последња) цена мајице?
7. Колико би процената износила зарада ако би се паковање чарапа продавало по цени од 525 динара?
8. За колико процената се смањује површина столњака после прања?
9. Колико је укупно дана потребно да се кројачки послови заврше?
Завршни део часа (10 минута)

Групе презентују решења задатака, док чланови преосталих група коментаришу. Након дискусије за сваки задатак пишемо тачно решење и повезујемо конкретне проблеме са садржајима из наставне теме „Рационални бројеви”. Уколико неки од задатака не буде урађен на часу, остаће за домаћи рад ученика. Ученици најуспешније групе биће евидентирани у педагошкој документацији.

	Група
	Задаци
	Укупно

(Само)евалуација: _______________________________________________________
_______________________________________________________________________
_______________________________________________________________________
_______________________________________________________________________
